Kommissionens forordning (EF) nr. 2243/2001

af 16. november 2001

om ændring af Rådets forordning (EF) nr. 1420/1999 og Kommissionens forordning (EF) nr. 1547/1999 for så vidt angår overførsel af visse typer affald til Cameroun, Paraguay og Singapore

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1), senest ændret ved Kommissionens beslutning 1999/816/EF(2), særlig artikel 17, stk. 3,

under henvisning til Rådets forordning (EF) nr. 1420/1999 af 29. april 1999 om fælles regler og procedurer for forsendelser af visse typer affald til en række lande, der ikke er medlemmer af OECD(3), senest ændret ved Kommissionens forordning (EF) nr. 1800/2001(4), særlig artikel 3, stk. 5, og

ud fra følgende betragtninger:

(1) I januar 2000 sendte Kommissionen en verbalnote til alle lande, der ikke er medlemmer af OECD (samt Ungarn og Polen, som endnu ikke anvender OECD-beslutning K(92) 39 endelig udg.). Denne verbalnote havde tre formål, nemlig a) at informere disse lande om Fællesskabets nye forordninger på området, b) at anmode om bekræftelse af de respektive positioner, som angivet i bilagene til forordning (EF) nr. 1420/1999 og Kommissionens forordning (EF) nr. 1547/1999 af 12. juli 1999 om fastlæggelse af de i Rådets forordning (EØF) nr. 259/93 omhandlede kontrolprocedurer for så vidt angår overførsel af visse typer affald til visse lande, for hvilke OECD-Rådets beslutning K(92) 39 endelig udg. ikke finder anvendelse(5), senest ændret ved forordning (EF) nr. 1800/2001, og c) at opnå svar fra de lande, der ikke svarede i 1994.

(2) Blandt de lande, der svarede, informerede Paraguay Kommissionen om, at import af visse former for affald, der er opført i bilag II til forordning (EØF) nr. 259/93, accepteres uden nogen form for kontrolprocedure. Hvad angår andre former for affald har disse lande meddelt, at deres holdning er uændret (svar af 1. marts 2000).

(3) Singapore har meddelt Kommissionen, at import af visse former for affald, der er opført i bilag II til forordning (EØF) nr. 259/93, enten accepteres uden nogen form for kontrolprocedure eller efter den procedure, der finder anvendelse på affald, der er opført i bilag III til samme forordning ("den gule procedure"). Hvad angår andre former for affald har disse lande meddelt, at deres holdning er uændret (svar af 4. januar 2001).

(4) I overensstemmelse med artikel 17, stk. 3, i forordning (EØF) nr. 259/93 blev udvalget, der er nedsat i henhold til artikel 18 i Rådets direktiv 75/442/EØF af 15. juli 1975 om affald(6), senest ændret ved Kommissionens beslutning 96/350/EF(7), informeret om Singapores officielle anmodning den 11. januar 2001 og om Paraguays officielle anmodning den 8. februar 2001.

(5) For at kunne tage højde for disse landes nye situation er det nødvendigt samtidigt at foretage ændringer i forordning (EF) nr. 1420/1999 og (EF) nr. 1547/1999.

(6) Hvad angår Cameroun er det nødvendigt at ændre afsnit GA i bilag A til forordning (EF) nr. 1420/1999 for at sikre overensstemmelse med forordning (EF) nr. 1547/1999.

(7) De i denne forordning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 18 i direktiv 75/442/EØF -

UDSTEDT FØLGENDE FORORDNING:

Artikel 1

Bilag A og D til forordning (EF) nr. 1547/1999 ændres som anført i bilag I til denne forordning.

Artikel 2

Bilag A til forordning (EF) nr. 1420/1999 ændres som anført i bilag II til denne forordning.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. november 2001.

På Kommissionens vegne

Pascal Lamy

Medlem af Kommissionen

(1) EFT L 30 af 6.2.1993, s. 1.

(2) EFT L 316 af 10.12.1999, s. 45.

(3) EFT L 166 af 1.7.1999, s. 6.

(4) EFT L 244 af 14.9.2001, s. 19.

(5) EFT L 185 af 17.7.1999, s. 1.

(6) EFT L 194 af 25.7.1975, s. 39.

(7) EFT L 135 af 6.6.1996, s. 32.

BILAG I

I bilag A og D til forordning (EF)nr.1547/1999 foretages følgende ændringer:

1) I bilag A, afsnit GC ("Andet affald indeholdende metaller"), indsættes følgende i teksten vedrørende Singapore: >TABELPOSITION>.

2) I bilag D erstattes afsnittet om Paraguay af følgende tekst: "PARAGUAY

1. I afsnit GA ("Affald af metal og metallegeringer i metalform i ikke-spredbar(1) form"):

>TABELPOSITION>

2. Alle typer i afsnit GH ("Affald af hård plast").

3. Alle typer i afsnit GI ("Affald af papir, pap og papirprodukter").

4. I afsnit GJ ("Tekstilaffald"):

>TABELPOSITION>

5. I afsnit GL ("Ubehandlet affald af kork eller træ"):

>TABELPOSITION>"

3) I bilag D erstattes afsnittet om Singapore af følgende tekst: "SINGAPORE

1. I afsnit GA ("Affald af metal og metallegeringer i metalform i ikke-spredbar(2) form"):

>TABELPOSITION>"

(1) 'Ikke-spredbar' omfatter ikke affald i form af pulver, slam, støv eller faste stoffer, der indeholder indkapslede farlige flydende stoffer.

(2) 'Ikke-spredbar' omfatter ikke affald i form af pulver, slam, støv eller faste stoffer, der indeholder indkapslede farlige flydende stoffer.

BILAG II

I bilag A til forordning (EF) nr. 1420/1999 foretages følgende ændringer:

1) I afsnit GA ("Affald af metal og metallegeringer i metalform i ikke-spredbar form") erstattes følgende vedrørende Cameroun: >TABELPOSITION>

af følgende: >TABELPOSITION>

2) Afsnittet om Paraguay erstattes af følgende tekst: "PARAGUAY

Alle typer, undtagen:

1. I afsnit GA ("Affald af metal og metallegeringer i metalform i ikke-spredbar(1) form"

>TABELPOSITION>

2. Alle typer i afsnit GH ("Affald af hård plast").

3. Alle typer i afsnit GI ("Affald af papir, pap og papirprodukter").

4. I afsnit GJ ("Tekstilaffald"):

>TABELPOSITION>

5. I afsnit GL ("Ubehandlet affald af kork eller træ"):

>TABELPOSITION>"

3) Afsnittet om Singapore erstattes af følgende tekst: "SINGAPORE

Alle typer, undtagen:

1. I afsnit GA ("Affald af metal og metallegeringer i metalform i ikke-spredbar form(2)"):

Følgende affald og skrot af ædle metaller og legeringer heraf:

>TABELPOSITION>

NB:

Kviksølv er udtrykkeligt udelukket som forurenende stof i disse metaller eller i deres legeringer eller amalgamer.

Følgende affald og skrot af andre metaller end jern, og legeringer heraf:

>TABELPOSITION>

2. I afsnit CG ("Andet affald indeholdende metaller"):

>TABELPOSITION>

3. I afsnit GD ("Affald fra minedrift, i ikke-spredbar form"):

>TABELPOSITION>

4. I afsnit GH ("Affald af hård plast"):

>TABELPOSITION>"

(1) 'Ikke-spredbar' omfatter ikke affald i form af pulver, slam, støv eller faste stoffer, der indeholder indkapslede farlige flydende stoffer.

(2) 'Ikke-spredbar' omfatter ikke affald i form af pulver, slam, støv eller faste stoffer, der indeholder indkapslede farlige flydende stoffer.